આ સ્ટોરી પોતાની જ ધુનમાં રહેનાર જર્નલિસ્ટ નૂર રોય ચૌધરી (સોનાક્ષી સિંહા)ની છે. જે મુંબઇમાં બઝ ચેનલ માટે ન્યૂઝ રિપોર્ટિંગ કરે છે. નૂરને જનરલ અને રિયાલિટી બેઝ્ડ સ્ટોરી બનાવવી પસંદ હોય છે પરંતુ પોતાના બોસ (મનીષ ચૌધરી)ના કહેવાથી તેને બોલિવૂડના ન્યૂઝ વધારે કવર કરવાની હોય છે. નૂર પોતાની સાથે જ વાતો કરે છે અને પોતાની રીતે જિંદગી જીવવાની કોશિશ કરે છે. નૂરના ઘરમાં તેના પિતા હોય છે. આ સાથે જ ઘરની બહાર તેની દોસ્ત ઝારા (શિબાની દાંડેકર) અને સાદ સહગલ (કાનન ગિલ) છે. જે હંમેશા તેની દેખરેખ કરે છે. નૂરનો આ એક ખાસ દોસ્ત અયાન બેનર્જી (પૂરબ કોહલી) પણ છે. જે નૂર માટે ખૂબ સ્પેશ્યિલ છે. નૂર એક દિવસ મોટા કૌભાંડની સ્ટોરી કવર કરે છે. પરંતુ તેની આ સ્ટોરી ચોરી કરીને કોઇ અન્ય પોતાના નામે ચલાવી દે છે. આ જ કારણે સ્ટોરીમાં ટ્વિસ્ટ આવે છે અને બધું જ બદલાઇ જાય છે. આ સ્ટોરીનો અંત કેવો હશે એ તો ફિલ્મ જોઇને જ જાણ થશે.